Stunt Cycle

Stunt Cycle  — არკადული თამაში, შექმნილი და გამოცემული Atari, Inc.-ის მიერ 1976 წელს. თამაში შთაგონებულია 1970-იანი წლების ცნობილი მოტოციკლისტი-კასკადიორის, იველ კნიველის ტრიუკებით, რომელიც მოთამაშეს საშუალებას აძლევს, შეასრულოს მოტოციკლით ხტომის სიმულაცია. არკადული კაბინეტი ნამდვილი მოტოციკლის საჭესავით არის მოდელირებული, აჩქარებისთვის კი მოთამაშე მარჯვენა მხარეს ატრიალებს. მონიტორი არის 19-ინჩიანი შავ-თეთრი ელექტრონულ-სხივური მილაკი (CRT) შავ-თეთრი ზედა ფენით (overlay). ის გათვლილია 1 მოთამაშეზე ან 2 მოთამაშეზე რიგრიგობით.

1977 წელს Atari-მ გამოუშვა Stunt Cycle-ის ორი კონსოლის ვერსია. Atari-ს ბრენდირებულ Stunt Cycle ვერსიაზე ოთხი თამაშია: ორიგინალი ვერსია და სამი ვარიანტი („Motocross“, „Enduro“ და „DragRace“), რომლებიც დაფუძნებულია General Instrument-ის AY-3-8760 ჩიპზე. მოწყობილობაზე არსებული საჭის სახელურები მოთამაშეებს საშუალებას აძლევს, შეასრულონ „ვიპი“ (whip), „ვილი“ (wheelie) და გადახტნენ ეკრანზე გამოსახულ 32 ავტობუსზე. მოწყობილობა უზრუნველყოფს ქულების ციფრულ ჩვენებას ეკრანზე და ფერად გრაფიკას.Kaplan, Deeny, ed. (Winter 1978). "The Video Games". Video (Buyer's Guide). 1 (1). Reese Communications: 17–30. ISSN 0147-8907. Sears Tele-Games-ის ვერსია, სახელწოდებით Motocross Sports Center IV, მოიცავს Stunt Cycle-ის იმავე ვარიანტებს და Pong 16 თამაშს, რომლის თამაში შეიძლება Pong-ის მოხსნადი კონტროლერებით.

1980 წელს Atari-ს პროგრამისტმა, ბობ პოლარომ, დაიწყო Stunt Cycle-ის Atari 2600-ზე პორტირება სრულფასოვანი ფერადი გრაფიკის გამოყენებით. თუმცა ოფიციალურად არასდროს გამოსულა. ბობ პოლარომ დამოუკიდებლად გამოუშვა Stunt Cycle-ის 50 ეგზემპლარი 2003 წელს.

რესურსები ინტერნეტში
Stunt Cycle — არკადების მუზეუმი

სქოლიო

კატეგორია:არკადული თამაშები
კატეგორია:1976 წლის ვიდეო თამაშები
კატეგორია:Atari-ს არკადული თამაშები
კატეგორია:გამოყოფილი კონსოლები
კატეგორია:ვიდეო თამაშები შემუშავებული ამერიკის შეერთებულ შტატებში